મોદીની ખુરશી જવાની નથી, પરંતુ વિશ્વસ્તરે તેમણે ઊભી કરેલી પ્રતિભા ખરડાશે જરુર. ખુરશી ન જવા પાછળ બેઠકોની ગણતરીનું પીઠબળ કામ કરી જશે. અવિશ્વાસની દરખાસ્તમાં જીત મેળવવા વિપક્ષોને ર72 મતની જરુર પડશે. વિપક્ષોમાં અત્યારે છ પક્ષની ગણતરી કરીએ તો કાેંગ્રેસ, સમાજવાદી પક્ષ, આમઆદમી પાર્ટી, તેલુગુ દેશમ અને તૃણમૂલ કાેંગ્રેસ એ ઉપરાંત સરકારના સાથી પક્ષ વાયએસઆર કાેંગ્રેસ મળીને છ પક્ષોના સાંસદોને ગણી શકાય. જોકે, ભાજપને સૌથી મોટી મુશ્કેલી શિવસેના ઊભી કરી શકે તેમ છે, સાથી પક્ષોમાં તેના સાંસદની સંખ્યા વધારે છે. શિવસેનાના વલણ પર ઘણો આધાર રહેશે. અન્ય છૂટા છવાયા સાંસદો પણ ખરા. શિવસેનાના હાથમાં સરકારની લગામ આવી ગઈ છે. ભાજપે ર014માં ર82 બેઠકો પર જીતીને સરકાર બનાવી હતી, પણ અત્યારે સંસદમાં તેની સંખ્યા ઘટીને ર74ની થઈ ગઈ છે! અને લોકસભાની હાલ કુલ બેઠકો પ36 છે. નરેન્દ્ર મોદીની ખુરશી સામે કોઈ જોખમ ન હોવા છતાં અવિશ્વાસની દરખાસ્ત વધુમાં વધુ સરકાર માટે શરમિંદગીનું કારણ બની શકે.